“सुनी की नेईं, में सब सुनी ऐ। तेरे डैडी बड़े समझदार आदमी न सुश्शी ! उन्दा मान-आदर ऐ, उन्दी गल्लै गी नेईं मन्नना बिल्कुल गल्त गल्ल ऐ. अस दोऐ भाएं जमाता आं, पढ़ने च में तेरे डैडी काला तेज बी हा, पर दुनियां-दारी दियें गल्लें च में तेरे डैडी गी अज्जे दा ‘मनु’ समझनां। उदी नजर बड़ी दूर दिखदी ऐ, हां ? गल्त कम्म करी नईं सकदे ? पर अज्ज तुन्दे उस प्राचीन मनु दी गै किन्नी मानता ऐ ? जदूं मनु ने अपनी ओ समृति लिखी ही, अदूं कोला अज्जे तकर ए दुनिया किन्नी बदली गेई ऐ अकल ? जीवन धारा दी गति गी कोई मनु, अपने बनाऐ दे नियम-कनूनें च अज्जैं तगर बदली नेईं सकेया। ए दरया बड़ा मुंहजोर ऐ। ए अपने कडे आपूं बनान्दा चलदा ऐ, आपूं ढान्दा चलदा ऐ।